钦定古今图书集成/明伦汇编/家范典/第013卷 > 《唐风鸨羽三章》
## 钦定古今图书集成/明伦汇编/家范典/第013卷 > 《唐风鸨羽三章》

民从征役，而不得养其父母，故作此诗。

肃肃鸨羽，集于苞栩。王事靡盬，不能蓺稷黍。父母何
怙？悠悠苍天，曷其有所？

肃肃鸨翼，集于苞棘。王事靡盬，不能蓺黍稷。父母何
食？悠悠苍天，曷其有极！

肃肃鸨行，集于苞桑。王事靡盬，不能蓺稻粱。父母何
尝？悠悠苍天，曷其有常！